KCCA erabudde ababuulira enjiri ku nguudo nti boolekedde okukwatibwa bavunaanibwe singa tebakomye muze guno gwe balumiriza nti gumenya amateeka.
Abalala abalabuddwa olukiiko olufuga ekibuga Kampala olwa KCCA kuliko; abatimba ebipande by’ebivvulu nga tebafunye lukusa, abatunda engoye abaleekaanya ebizindaalo, abalanga ebirango by’oku mmotoka n’ebirala byonna bye bagamba nti bimenya mateeka.
Ekiwandiiko ekifulumiziddwa KCCA kitegeezezza nti omuze gw’okubuulira enjiri ku nguudo (street preaching), okutimba ebipande, okuleekaanya ebizindaalo, okulanga ebyamaguzi ku bimotoka n’engeri endala etagoberera mateeka bikudde ejjembe.
KCCA egamba nti kimenya tteeka lya “ KCCA maintenance of law and Order Ordinance 2006’’ .
Wabula KCCA terambuludde bulungi musango gw'evunaana babuulira njiri ku nguudo kyokka waliwo okwemulugunya nti olumu abantu bano baleekaanira abatambula ku bigere n'abatambulira mu mmotoka mu kibuga.
lug_Latn lug_Latn lug_Latn lug_Latn lug_Latn